Viborger Samler, 1829-07-09
En af vore Stillinger blev Natten til den 17de Mai angreben af Storvezieren med 28000 Mand; General Rinden har med ikke meere end 4 Regimenter med største Tapperhed modstaaet denne Tyrkernes Overmagt og skjult Marken med Fjendernes Liig. Foruden de bortskaffede Døde bleve henved 600 Tyrker paa Valpladsen. Et opfanget Brev fra Storveieren til Commandanten i Rustschuk, Hussein Pascha, viser, at Storvezieren selv er bleven let saaret i Benet af en mat Kugle. J denne mærkværdige Skrivelse siger han blandt Andet, at han har villet give de andre Paschaer et Exempel, i det han, ligesom de russiske Generaler stillede sig i Spidsen, for Tropperne. Man burde efterligne de russiske Anføreres Skik stedse at gaae foran, og, hvis den skulde saa være, da at falde i Spidsen for sit Regiment. - Den 18de Mai recognoscerede Grev Diebitsch Omegnen ved Silistria. Fjenden bemærkede Personerne og rettede en frygtelig Kanonild imod dem. Generallieutenant Krassowski erholdt derved en Contusion af en Kugle paa den høire Skulder, men er uden Fare. Et Kosakdetaschement, som var udsendt mod Landsbyen Ajurlator paa Veien til Schumla, har ikke truffet paa Fjenden. Patrouillerne have været lige ved Generallieutenant Baron Kreutz's Stilling ved Bujuk=Kaurtschuk. Generaladjutant Kiøselew melder et Udfald af Tyrkerne fra Giurgevor den 12te Mai. Tidlig om Morgenen havde de viist sig i 2 Afdelinger med Artillerie og vare komme i Fægtning med vort rikowskiske Kosakregiment. Da ankom pludselig en Afdeling af vore ridende Jægere, hvorpaa Tyrkerne grebe Flugten. Fire Kanoner faldt i vore seierrige Troppers Hænder. - Den 19de Mai gjorde Tyrkerne et Udfald under Fæstnings artilleriets Beskyttelse, hvilket dog blev glimrende tilbagedrevet af Generalmajor, Fyrst ProforowskiDesværre faldt den vakkre Anfører paa Tilbageveien for en Kanonkugle fra Fæstningen. - Generallieutenant Baron Kreutz melder, at han den 14de Mai er brudt op fra sin Leir ved Invernes og samme Dag ankommen til Begtirkion; hvor han har forenet sig med en anden Troppeafdeling, bestaaende af den syvende Divisions anden Brigade og 5 Kosakregimenter. Den 15de om Morgenen ankom han til Kaurtscha. Generalmajor Tschermotew blev afsendt med Avantgarden, som var sammensat af Uhlantegimentet Smolensk og det første Kosakregiment Karpow. J Nærheden af Kaurtscha opdagede han Tyrkerne i de nærliggende Skove og forfulgte dem henved 10 Werster, hvorved han gjorde 9 Fanger og bemægtigede sig 70 Heste og 400 Stkr. Slagteqvæg. - Den 21de Mai Kl. 11 om Aftenen havde et betydeligt Antal tyrkiske Tropper, begunstigede af Mørket og et dybt Svælg, listet sig ind imellem Redouterne No. 23 og No. 19 for Silistria og uventet overfaldet Forposterne. Vore Reservetropper, som imidlertid rykkede frem med fældet Bayonnet, kastede Fjenden og drev ham tilbage med stort Tab. Til vort Tab i denne Fægtning tælle vi ogsaa tvende Savnede. Den samme Dag, den 21de, have vore Brandraketter tændt en Jld i Staden, som vedvarede den hele Nat fra Kl. 11 til Dagens Anbrud. - Admiral Greigh melder omstændeligt Fægtningerne ved Strædet. Beretningen om disse Tildragelser er af 25de Mai fra den allerede oftere nævnte Capitain Skalowski ombord paa Parmenio. - Af Grækere som befandt sig paa et taget tyrkisk Skib, havde Capitainen erfaret, at man i Exelli udrustede er stort Krigskib og i Attschessera en Corvette. Mod denne sidste Plads blev Fregatten Pospeschnei afsendt; men Capitainen selv vendte sig mod EretliDen 15de nærmede Capitainen sig Cap Baba Nord for Ereklis Rhed og beskjød et Batterie paa 6 Kanoner, som fra den Side skulde beskytte det tyrkiske Slib. Da Vinden ikke var gunstig til at nærme sig Skibet, saa at man kunde tage det saa blev en almindelig Jld rettet imod det. Ved denne Leilighed mærkede man, at Skibet endnu var dækket af tvende andre Batterier paa 6 Kanoner, og endnu af flere Kanoner, der skjultes af den, med tyrkiske Soldater ganske opfyldte Skov. Da Capitainen den 16de igjen havde forenet sig med Fregatten Pospeschnei, besluttede han et nyt Forsøg imod det tyrkiske Skib. Fregatten blev sendt foran med befaling, at seile fordi det nordlige Batterie, og derpaa lægge sig saa tæt som muligt ved det fjendtlige Skib, for at Schalupperne under dens Beskyttelse kunde trænge videre frem. Johan Zlatus, lagde sig Osten, den nordlige Ørn Vesten for benævnte Batterier. Fregatten Standart havde befaling til at forurolige Staden og sætte sig i Besiddelse af de andre befæstede Puncter. Briggen Mingrelien skulde opbrænde de fjendtlige Skibe, som laae paa den høire Side af Staden under Batteriets Beskyttelse. Capt. Skalowski holdt sig med Parmenio i et Kanonskuds Afstand for at kunne ile til Hjælp paa ethvert Punct. De ovennævnte Skibe naaede alle deres Stilling; kun Fregatten Pospeschnokunde atter formedelst Modvind ikke komme det fjendtlige Skib paa Kanonskuds Afstand. Dette foranledigede Anføreren til at give den nordlige Ørn Pospeschnois Hverv, saa at Barkerne altsaa skulde roe op under dens Beskyttelse. Ved Nattens Begyndelse nærmede den nordlige Ørn sig det fjendtlige Skib paa to Kabellængder. Strax begav Capt. Skalowski sig til dette og ordnede Angrebet, der skulde udføres af to Afdelinger; men desværre var Natten for lys, Fjenden havde mærket Bevægelserne og rettede en frygtelig Artillerie- og Gevær-Jld mod vore Barker. Tingenes hele Stilling beviste, at det næsten vilde være umuligt, at føre Skibet bort, og derfor blev der givet Ordre at ødelægge det. Den nordlige Ørn begyndte strax Kanonaden. Om Morgenen fandt dette Skib sig udsat for 9 Batteriers Jld; det blev nødvendigt at give Skibene en anden Stilling, og Fregatten Pospeschnoi blev afsendt for at understøtte den nordlige Ørn. De russiske Kanoners Virkning vare frygtelig; inden kort Tid lignede det tyrkiske Fartøi et Sold; men det sank ikke, da det stod paa en Sandbanke. Der blev nu intet andet Middel tilovers end at opbrænde Skibet. Frivillige bleve fremkaldte, som tilbøde sig, under den skrækteligste Jld at roe til Skibet, og stikke det i Brand. Det ualmindeligt dristige Foretagende for hvilket Midshipman Treskino stod i Spidsen, blev udfort med den største Frygtløshed, og Kl. 10 stod det fjendtlige Skib i Luer, hvorpaa vore Skibe forlode deres Stilling og droge sig tilbage. Foruden dette Fartøi bleve endnu et ganske nyt tyrkisk Transportskib og 15 andre Fartøier skudte i Sænk og en Mængde Skibsbygningstømmer tilintetgjort. Staden selv har lidt meget. Tyrkerne gik i Øvrigt fremmed den største Klogskab og Tapperhed og opbyggede et Batterie efter det Andet; men dog gik det russiske Heltemod af med Seieren. - Den 12te April ere 8 Skibe blevne opbrændle ved Schili. Fregatten Standart indtog en Stilling i Bugten ved Staden, et lidet Kanonskud fra Strandbredden, og begyndte at fyre paa det Batterie, som dækkede disse Fartøier. Paa samme Tid erholdt Briggen Mingrelien befaling ligeledes at seile derhen, og ogsaa den begyndte en Jld mod Batteriet og paa samme Tid mod Skibene. Jmidlertid havde ogsaa Capt. Skalomski nærmet sig med Skibene Parmenio og Flatust til Staden, og bemærkede betydelige Skarer, af Bevæbnede paa Strandbredden. Kanonskud forjagede disse, og de tyrkiske Skibe bleve samtligen opbrændte under den frygteligste Jld, der beskadigede alle de russiske Angrebsbarker. En Melding fra Capt. Skalowski af 18de Mai angaaer Ødelæggelsen, af en tyrkisk Corvette paa 26 Kanoner ved CretliFregatten Pospeschnoi og Briggen Mingrelien have saaledes forskudt den, at den vistnok vil være aldeles ubrugelig. (Derpaa følger Beretningen om den mellem Briggen Mercurius og 2 tyrkiske Linicskibe forefaldne Træfning, hvortil er føiet en Skrivelse fra en Søeofficier angaaende denne Fægtning. Det hedder heri, at Caputan-Pascha havde lagt sig saa nær paa det russiske Skib, at han opfordrede det til at stryge. Et lydeligt Hurra var Svarret, og efter en Times Forlod fældede en Kugle fra Briggen Caputan=Paschas Stormast, hvorpaa han bortfjernede sig. Under Kampens sidste Øieblikke stod virkeligen en Person med en Pistol ved Krudtkammeret: men ogsaa det andet Linieskib mistede sit Mærsseil, hvorpaa Fjenden stræbte at vinde Søen, o. s. v.